מחזור כישור הזמן
הכתיבה וספרי הסדרה

רוב הפרקים כתובים מזווית ראייה והלך המחשבות של גיבור אחד (אך לפעמים יותר), אך בגוף שלישי. בראש כל פרק ישנו סמל הרומז לדמות, ארגון או אומה הפועלים בפרק, לעיתים באופן לא גלוי. כל ספר באנגלית מכיל פרולוג שסוגר קצוות מהספר הקודם.
בהוצאה החדשה של הספר הראשון באנגלית ובעברית (From the Two Rivers) נוסף קדימון בשם מוקדם יותר - עורבים (Earlier—Ravens) המתאר אירועים בשדה אמונד מספר שנים לפני תחילת הסיפור.
הספרים תורגמו לעברית, בהוצאת אופוס, וכל כותר פוצל לשני כרכים נפרדים, כאשר שם האחד הוא תרגום הכותר מאנגלית, ושם השני, נקבע בדרך כלל, על פי שם אחד הפרקים העיקריים בו (גם באנגלית יצאה גרסה מפוצלת לצעירים, אולם שמות הספרים שונים).
בשנת 2022 החלה הוצאת אופוס להוציא את הספרים במהדורה חדשה, שם הסדרה קוצר לכישור הזמן וכל שני כרכים נקראים באותו שם (כמו במהדורה האנגלית). כמו כן עודכן התרגום והספר עבר עריכה נוספת. נכון ליולי 2023 יצאו לאור מחדש ששת הכרכים הראשונים בסדרה (אשר מקבילים לשלושת הספרים הראשונים בגרסה האנגלית).
| מחבר |  ההוצאה המקורית> # |  ההוצאה המקורית> שם |  ההוצאה המקורית> הוצאה |  ההוצאה המקורית> עמ' |  מהדורה עברית ראשונה (בתרגומו של בועז ויס)> # |  מהדורה עברית ראשונה (בתרגומו של בועז ויס)> שם |  מהדורה עברית ראשונה (בתרגומו של בועז ויס)> הוצאה |  מהדורה עברית ראשונה (בתרגומו של בועז ויס)> עמ' |  מהדורה עברית שנייה (בתרגומו של צפריר גרוסמן)> שם |  מהדורה עברית שנייה (בתרגומו של צפריר גרוסמן)> הוצאה |  מהדורה עברית שנייה (בתרגומו של צפריר גרוסמן)> עמ' |
| --- | --- | --- | --- | --- | --- | --- | --- | --- | --- | --- | --- |
| רוברט ג'ורדן | 0 | New Spring | 2004 | 423 | פריקוול, הספר לא יצא לאור בעברית | פריקוול, הספר לא יצא לאור בעברית | פריקוול, הספר לא יצא לאור בעברית | פריקוול, הספר לא יצא לאור בעברית | פריקוול, הספר לא יצא לאור בעברית | פריקוול, הספר לא יצא לאור בעברית | פריקוול, הספר לא יצא לאור בעברית |
| רוברט ג'ורדן | 1 | The Eye of the World | 1990 | 800 | 1 | העידן שחזר | 1997 | 415 | עין העולם - חלק א' | 2021 | 432 |
| רוברט ג'ורדן | 1 | The Eye of the World | 1990 | 800 | 2 | עין העולם | 1997 | 409 | עין העולם - חלק ב' | 2021 | 376 |
| רוברט ג'ורדן | 2 | The Great Hunt | 1990 | 705 | 3 | החיפוש הגדול | 1997 | 357 | המצוד הגדול - חלק א' | 2022 | 360 |
| רוברט ג'ורדן | 2 | The Great Hunt | 1990 | 705 | 4 | קרן ואלר | 1997 | 309 | המצוד הגדול - חלק ב' | 2022 | 320 |
| רוברט ג'ורדן | 3 | The Dragon Reborn | 1991 | 624 | 5 | שובו של הדרקון | 1997 | 335 | הדרקון שנולד מחדש - חלק א' | 2023 | 352 |
| רוברט ג'ורדן | 3 | The Dragon Reborn | 1991 | 624 | 6 | לב האבן | 1997 | 272 | הדרקון שנולד מחדש - חלק ב' | 2023 | 304 |
| רוברט ג'ורדן | 4 | The Shadow Rising | 1992 | 1007 | 7 | עם עלות השחר | 1997 | 394 | עם עלות האופל - חלק א' | הספר צפוי לצאת בנובמבר 2025 | הספר צפוי לצאת בנובמבר 2025 |
| רוברט ג'ורדן | 4 | The Shadow Rising | 1992 | 1007 | 8 | האופל | 1997 | 372 | עם עלות האופל - חלק ב' | הספר צפוי לצאת בנובמבר 2025 | הספר צפוי לצאת בנובמבר 2025 |
| רוברט ג'ורדן | 5 | The Fires of Heaven | 1993 | 912 | 9 | היציאה מהשממה | 1998 | 373 |  |  |  |
| רוברט ג'ורדן | 5 | The Fires of Heaven | 1993 | 912 | 10 | אש הרקיע | 1998 | 414 |  |  |  |
| רוברט ג'ורדן | 6 | Lord of Chaos | 1994 | 1011 | 11 | אדון הכאוס | 1998 | 415 |  |  |  |
| רוברט ג'ורדן | 6 | Lord of Chaos | 1994 | 1011 | 12 | כס האמירלין | 1998 | 450 |  |  |  |
| רוברט ג'ורדן | 7 | A Crown of Swords | 1996 | 880 | 13 | האמירלין הצעירה | 1999 | 310 |  |  |  |
| רוברט ג'ורדן | 7 | A Crown of Swords | 1996 | 880 | 14 | כתר החרבות | 1999 | 321 |  |  |  |
| רוברט ג'ורדן | 8 | The Path of Daggers | 1998 | 685 | 15 | נתיב הפגיונות | 1999 | 225 |  |  |  |
| רוברט ג'ורדן | 8 | The Path of Daggers | 1998 | 685 | 16 | עת לברזל | 1999 | 305 |  |  |  |
| רוברט ג'ורדן | 9 | Winter's Heart | 2000 | 780 | 17 | ניחוח הטירוף | 2001 | 268 |  |  |  |
| רוברט ג'ורדן | 9 | Winter's Heart | 2000 | 780 | 18 | לב החורף | 2001 | 290 |  |  |  |
| רוברט ג'ורדן | 10 | Crossroads of Twilight | 2003 | 704 | 19 | צמתי הדמדומים | 2004 | 337 |  |  |  |
| רוברט ג'ורדן | 10 | Crossroads of Twilight | 2003 | 704 | 20 | עת השינוי | 2004 | 264 |  |  |  |
| רוברט ג'ורדן | 11 | Knife of Dreams | 2005 | 860 | 21 | סכין החלומות | 2006 | 423 |  |  |  |
| רוברט ג'ורדן | 11 | Knife of Dreams | 2005 | 860 | 22 | עגור הזהב | 2006 | 334 |  |  |  |
| רוברט ג'ורדן וברנדון סנדרסון | 12 | The Gathering Storm | 2009 | 824 |  |  |  |  | עם בוא הסער - חלק א' | 2013 | 432 |
| רוברט ג'ורדן וברנדון סנדרסון | 12 | The Gathering Storm | 2009 | 824 |  |  |  |  | עם בוא הסער - חלק ב' | 2013 | 448 |
| רוברט ג'ורדן וברנדון סנדרסון | 13 | Towers of Midnight | 2010 | 863 |  |  |  |  | מגדלי חצות - חלק א' | 2014 | 494 |
| רוברט ג'ורדן וברנדון סנדרסון | 13 | Towers of Midnight | 2010 | 863 |  |  |  |  | מגדלי חצות - חלק ב' | 2014 | 494 |
| רוברט ג'ורדן וברנדון סנדרסון | 14 | A Memory of Light | 2013 | 912 |  |  |  |  | זיכרון האור - חלק א' | 2014 | 480 |
| רוברט ג'ורדן וברנדון סנדרסון | 14 | A Memory of Light | 2013 | 912 |  |  |  |  | זיכרון האור - חלק ב' | 2014 | 544 |
בנוסף לספרי הסדרה, הוציא ג'ורדן לאור שני סיפורים קצרים. הראשון נכתב בשלהי שנות התשעים ונקרא The Strike at Shayol Ghul. עלילתו קודמת לעלילה המרכזית בכמה אלפי שנים. לבסוף יצא לאור בדפוס בספר The World of Robert Jordan's The Wheel of Time. בשנת 2004 יצא לאור סיפור נוסף, המהווה פרולוג לסדרה, בשם אביב חדש (New Spring). סיפור זה יצא לאור בראשונה כסיפור קצר, הנושא את אותו השם, באסופת סיפורי פנטזיה קצרים בשם "אגדות" בעריכת רוברט סילברברג (תורגם לעברית בהוצאת אופוס בשנת 2000 בשם "אגדות- חלק 1"), ולאחר מכן הורחב ועובד לספר עצמאי. סיפורים נוספים אשר נועדו להיכתב כרקע לסדרה הראשית תוכננו על ידי ג'ורדן, אך לא יצאו אל הפועל בטרם הלך לעולמו.
בנוסף לספרים עלילתיים, ראו אור גם ספרים אנציקלופדיים. בשנת 1997 פורסם ספר עזר לסדרה, שנקרא The World of Robert Jordan's The Wheel of Time, והוא כולל מידע רב על העולם שלא פורסם עד אותה העת, לרבות מפות של חלקי העולם שטרם הוצגו. ג'ורדן ציין כי הספר ברובו קאנוני, אם כי הוא כתוב מנקודת מבט של היסטוריון בתוך העולם וככזה נוטה לטעויות כתוצאה מניחושים והטעיות. בשנת 2015 יצאה לאור אנציקלופדיה מקיפה של הסדרה, בשם The Wheel of Time Companion: The People, Places, and History of the Bestselling Series, שהוכנה על ידי עוזריו של רוברט ג'ורדן ואלמנתו, העורכת של ספריו.
כמו כן, שני חלקים מעבודת הכתיבה של ברנדון סנדרסון שלא נכללו בתוך ספרי הסדרה, פורסמו כסיפורים קצרים. האחד, בשם River of Souls, פורסם בתוך Unfettered: Tales by Masters of Fantasy בשנת 2013. ואילו השני, A Fire Within the Ways, אשר איננו נחשב ליצירה קאנונית, פורסם בתוך Unfettered III, בשנת 2019.